না প্রচন্ড কিন্তু কিছুই করার নেই । আমাদের সেখানে কেউ ডেকে নেয়নি বা কেউই সেখানে পাঠায়নি । নিরেট আমাদের কর্ম বিপাকের কারণেই তা ভোগ করতে অবধারিতভাবে সেখানে যেতে হয়েছে । আমরা গোয়ালঘরের বেড়া ভেঙ্গে আগুন জ্বালিয়ে শীতের তীব্রতা কমাতে চেষ্টা করলাম ।গোয়ালঘরের মালিক আমাদের অবস্থা দেখে এবং তার বাড়ীতে ঠাঁই দিতে না পারার জন্য খুবই পীড়িত হলেন । বেচারারও করার কিছুই নেই,তাঁর ঘরের আনাচে কানাচে লোক ভর্তি,বাজারের হোটেলের কোন লেপ,তোষক বা চট বালিশ নেই যা ভাড়া হয়নি । আমরা গোয়াল ঘরটিতে জড়োসড়ো হয়ে চার জনে কোন রকমে বসার চেষ্টা করলাম । গোয়াল ঘরের মালিক আমাদেরকে তাঁর পুরো গোয়াল ঘরের বেড়াগুলো ভেঙ্গে আগুন জ্বালিয়ে শীত নিবারণের পরামর্শ দিলেন । এ কঠিন অবস্থায় কি করবো,কি করা যায় ভেবে কোন কিনারা করতে পারিনি । এমনি সময়ে হঠাৎ দূর্যতি প্রসাদের মনে জাগলো এক শয়তানী বুদ্ধি ,সে গোয়াল ঘরের মালিকের ঘরে এর কিছুক্ষণ আগেও ঘুরে এসেছে এবং দেখেছে সেখানে প্রচুর লোকজন পাটি বিছিয়ে মেঝেতে,বারান্দাতে ,কাঁচা মাটিতে শুয়ে আছে । সেখানে ঘুমন্ত লোকদের পিঠের নীচ থেকে তাদের আস্তে আস্তে সরিয়ে মাটিতে ফেলে দিয়ে একটি পাটি চুরি করে এনে আমাদের গোয়াল ঘরে বিছিয়ে ফেললো,আর আমরা আরাম করে বসার প্রস্তুতি নিতেই ওদিকে শুরু হয়েছে মহা হুলস্থুল গোলমাল । তারা একে অপরকে তাদের পাটি চোর সন্দেহ করছে । এমনি অবস্থায় আমরা বিছানো পাটি থেকে তড়িঘড়ি করে উঠে পাটিটাকে লুকিয়ে রেখে আগের অবস্থায় বসে পড়লাম এর কিছুক্ষণ পরেই বাড়ীতে থাকা লোকেরা আমাদের সন্দেহ করে পাটি খুঁজতে আসে ,ভাগ্যিস আমরা তার আগে পাটিটাকে লুকোতে সক্ষম হয়েছি তা না হলে সেদিনের সঞ্চিত মহা পূণ্যের ফল যে কি পেতাম শ্রদ্ধেয় পাঠক সমাজ ভাবতেই পারছেন নিশ্চয় ।এভাবেই সারাটি রাত শেষ করে পরদিন ভেজা কাপড় শরীরে রেখেই চলে আসলাম তিনটিলা ছেড়ে,আর শেষ হলো আমার জীবনের প্রথম বারের মতো অদেখা শ্রদ্ধেয় বনভান্তের KÉ¯^i শ্রবনের অধ্যায়।তথাপি ভান্তেকে না দেখা বা আবারো দেখার ইচ্ছে জাগা অথবা মনে ভাল মন্দ উপলদ্ধি করার মতো মানসিকতার সৃষ্টি আমার তখনো হয়নি। ১৯৭৪ সাল শ্রদ্ধেয় বনভান্তে আসবেন রাঙ্গামাটি । এ বছর রাঙ্গামাটিতে দানোত্তম কঠিন চীবর দান উদযাপিত হবে । এ উপলক্ষে রাঙ্গামাটিতে সাজ সাজ রব ।